पटना. फ्लोरिडा (अमेरिका) के क्रेग एडवर्ड फ्रेजर और उनकी पत्नी कार्ली रे फ्रेजर ने बुधवार को समाज कल्याण निदेशक इमामुद्दीन अहमद के समक्ष ढाई साल की अनाथ बच्ची मीनाक्षी को गोद ले लिया। फ्रेजर दंपती ने कहा कि भारत में बेटे की तुलना में बेटी को कम महत्व दिया जाता है। लेकिन, बेटी का महत्व अधिक है।
बेटी की महत्ता बताने के लिए ही उनलोगों ने मीनाक्षी को गोद लिया। क्रेग बैंकिंग सेवा में हैं, जबकि पत्नी हाउस वाइफ हैं। मीनाक्षी के ओंठ कटे हुए हैं। फ्रेजर दंपती ने कहा कि उनके 6 और 3 वर्ष के दो बेटे हैं। भारत और खासकर बिहार से ही बेटी को क्यों गोद लिया। इस प्रश्न पर कहा कि यहां परिवार को महत्व दिया जाता है। यहां बेहतर सांस्कृतिक विरासत है। लोग अच्छे और दयालु होते हैं। बेटी के कॅरियर पर बोले कि अच्छी परवरिश के साथ उसे पढ़ाऊंगा। भविष्य पर बेटी पर ही निर्भर है कि वह क्या बनना चाहती है। कहा- चीन और भारत से ही बच्ची गोद मिलनी थी। भारत में उनके अनुरूप बच्ची मिली। बच्ची के ओंठ का बेहतर इलाज करा लेंगे।
समाज कल्याण निदेशक इमामुद्दीन अहमद ने कहा कि इस साल बिहार से पांच बच्चों को विदेशी दंपती ने गोद लिया। इसके अधिकतर लड़कियां हैं। 18 और बच्चों को अंतर्देशीय दत्तक ग्रहण की प्रक्रिया से विदेशी दंपती को गोद देने की प्रक्रिया चल रही है। मौके पर राज्य दत्तक ग्रहण संसाधन अभिकरण के कार्यक्रम प्रबंधक ब्रजेश कुमार, विवेक रंजन सिंह, पूनम सिन्हा, सुनील कुमार झा, बबिता कुमारी और फ्रेजर के मित्र सतीश प्रसाद भी मौजूद थे।
2015 में नि:शक्त 5 बच्चों को विदेशी दंपती ने लिया गोद
-अंजली-नाॅर्थ कैरोलिना, अमेरिका
-मीनाक्षी-फ्लोरिडा, अमेरिका
-बेबी कुमारी-वर्जीनिया, अमेरिका
-अनुष्का -ओकलाहामा, अमेरिका
-अफसाना-मोडेस्टो सीए, यूएसए
hin_Deva hin_Deva hin_Deva hin_Deva awa_Deva awa_Deva mag_Deva bho_Deva hne_Deva